Габриела Цанева
Пръстите на дъжда…

chitanka.info

Пръстите на дъжда —

натежали от влага

се пукат в локвите

и гъделичкат паважа.

пръстите на дърветата —

напъпили от цвят

до пукване се лутат

като вятър по плажа.

Котките мяукат —

като кикот

на стари уличници…

После се пукат

в рядката кал —

очи, изпържени

във вакуум бял.

02.04.1997

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.